CELEX: 32010R1100
Language: hu
Date: 2010-11-26 00:00:00
Title: A Bizottság 1100/2010/EU rendelete ( 2010. november 26. ) a 2010/2011-es gazdasági évben a 891/2009/EK rendelettől a 09.4317, 09.4318, 09.4319 és 09.4320 tételszámú CXL engedményes cukorra vonatkozó behozatali vámok tekintetében történő eltérésről

27.11.2010   
            
            
               HU
            
            
               Az Európai Unió Hivatalos Lapja
            
            
               L 312/14
            
         A BIZOTTSÁG 1100/2010/EU RENDELETE
   (2010. november 26.)
   a 2010/2011-es gazdasági évben a 891/2009/EK rendelettől a 09.4317, 09.4318, 09.4319 és 09.4320 tételszámú CXL engedményes cukorra vonatkozó behozatali vámok tekintetében történő eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 187. cikkére, összefüggésben 4. cikkével,
   mivel:
   
               (1)
            
            
               A nyers nádcukor világpiaci ára a 2010/2011-es gazdasági év elejétől kezdve állandóan magas szinten volt. A cukorra vonatkozó New York-i határidős tőzsdének a cukor világpiaci áráról szóló előrejelzései 2011 márciusi, májusi és júliusi időszakára továbbra is magas világpiaci árakat mutatnak.
            
         
               (2)
            
            
               A 2010/2011-es gazdasági évre előre jelzett, a cukorra vonatkozó uniós mérleg 0,2 millió tonna hiányt mutat a felhasznált és azon mennyiség között, amelynek rendelkezésre kellett volna állnia. A rendelkezésre állás és a felhasználás között az elmúlt két gazdasági évben kialakult, 0,6 millió tonnára becsült kumulált negatív különbség a 2006-os reform végrehajtása óta a zárókészlet eddigi legalacsonyabb szintjét eredményezné. A behozatal bármely további hiánya az Európai Unió cukorpiaci ellátásának fennakadását okozhatja, és növeli a cukor uniós belső piaci árát.
            
         
               (3)
            
            
               A cukorágazatra vonatkozó egyes közösségi vámkontingensek megnyitásáról és kezeléséről szóló, 2009. szeptember 25-i 891/2009/EK bizottsági rendelet (2) értelmében a 09.4317, 09.4318, 09.4319 és 09.4320 tételszámú CXL engedményes cukorra vonatkozó behozatal esetében 98 EUR/tonna kontingensen belüli vámtételt állapítanak meg. A nyers nádcukor világpiaci árának magas szintjét tekintve a finomításra szánt nyers nádcukornak a 98 EUR/tonna kontingensen belüli vámtétel alkalmazása melletti behozatala már nem gazdaságos, és kockáztatja az európai piac ellátásának biztonságát.
            
         
               (4)
            
            
               Tekintve, hogy a helyzet valószínűleg továbbra is fennáll, a 98 EUR/tonna kontingensen belüli vámtételt a 2010/2011-es gazdasági év fennmaradó részére indokolt felfüggeszteni. Ennek megfelelően helyénvaló valamennyi érdekelt gazdasági szereplő számára módot adni arra, hogy 2010. december 1. és 2011. augusztus 31. között nulla százalékos behozatali vám melletti CXL engedményes behozatal iránti kérelmet nyújthassanak be.
            
         
               (5)
            
            
               A CXL kvótákra 2010. december 1-je előtt kiadott behozatali engedélyek továbbra is érvényben maradnak az alkalmazási időszakban alkalmazandó feltételek betartásával. Mindazonáltal a gazdasági szereplők jogos igényeinek védelmében lehetővé kell tenni számukra, hogy visszaadják az illetékes hatóságnak a fel nem használt vagy részben felhasznált behozatali engedélyeket, anélkül, hogy a 891/2009/EK rendelet 15. cikkének (1) bekezdésében meghatározott bírságot kiszabnák rájuk.
            
         
               (6)
            
            
               A mezőgazdasági piacok közös szervezésével foglalkozó irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   1.   A 891/2009/EK rendelet 3. cikkének (1) bekezdésétől és 10. cikkének (2) bekezdésétől eltérve a 09.4317, 09.4318, 09.4319 és 09.4320 tételszámú CXL engedményes cukorra vonatkozó behozatali vámok 2011. augusztus 31-től nullára csökkennek.
   2.   A 2010. december 1-je előtt kiadott CXL engedményes cukorra vonatkozó engedélyek továbbra is használatban lesznek azon feltételekkel, amelyek azon engedélyek iránti kérelmek benyújtásának idején érvényben voltak. Ezenkívül az engedélyeket vissza is lehet adni, amely esetben a 891/2009/EK rendelet 15. cikkének (1) bekezdésében meghatározott bírság nem alkalmazandó.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2010. december 1-jétől kell alkalmazni.
   Ez a rendelet 2011. augusztus 31-én hatályát veszti.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 26-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 254., 2009.9.26., 82. o.